
Dagdag na mga pahirap sa bayan 


sumahol ang krisis ng ekonomya at lipunan at 
lumala ang kahirapan at kaapihan ng bayan. Sa 
susunod na anim o higit pang taon, lalo pa itong pa- 
lulubhain ng mga planong inilatag ni Arroyo sa kan- 
yang SONA noong Hulyo 26 na pawang naaayon sa ka- 
gustuhan ng International Monetary Fund (IMF). 
Alinsunod sa dikta ng IMF, pipilitin ni Arroyo na 
burahin ang depisit, mabalanse ang badyet ng gubyer- 
no at mabayaran ang mga utang nito at ng bayan upang 
makapangutang pa rin sa mga pandaigdigang bangko. 


S: loob ng tatlong taong panunungkulan ni GMA, 


Karagdagang buwis 
sa langis, mamamayan 


Mga tampok sa 
isyung ito... 


ang papasan 


PAHINA 4 


Panibagong lakas 
ng armadong 
pakikibaka sa Negros 


Pinakasentro ng talumpati ni Arroyo ang sampung 
hakbang kaugnay ng pagbubuwis na kanyang ipatutu- 
pad para makalikom ng mahigit daan bilyong pisong 
kailangan upang malutas umano ng Pilipinas ang na- 
pakalaki nitong depisit at pagkakautang. 

Subalit ibayong pabigat ang mga "solusyong" ini- 
hahain ng rehimen. Isa na rito ang dagdag na mga 
buwis na ipapataw sa limpak-limpak na salaping kini- 
kita ng mga kumpanya ng langis at kumpanya ng te- 
lekomunikasyon, gayundin ang dagdag na buwis sa 
benta ng lahat ng mga produkto at serbisyo. Kunwa'y 
manggagaling sa mga higanteng korpo- 
rasyon ang ibang buwis, tulad ng buwis 
sa prankisa para sa pagseserbisyo ng 
mga cellphone, dagdag na taripa sa pag- 
aangkat ng mga produktong petrolyo at 
buwis sa kabuuang kita ng mga kumpan- 
ya. Subalit ang totoo, sa kahuli-hulihan 
ay mga ordinaryong mamamayan din la- 
mang ang papasan ng anumang karagda- 
gang buwis sa anyo ng mas mataas na 
presyo ng mga produktong petrolyo, mas 
mataas na singil sa paggamit ng mga 
cellphone, at mas mataas na presyo ng 
iba't iba pang mga produkto at serbi- 
syong kailangan ng mamamayan. 

Isa pang napakabigat na "solusyon" 
para maibsan umano ang depisit sa 
badyet ang pagpapaliit sa burukrasya at 
kaakibat na pagtatanggal ng daan-daang 
libong karaniwang kawani ng gubyerno 
sa pamamagitan ng pagpapaaga ng kani- 
lang pagreretiro. Sila ang pangunahing 
target sa pagbabawas sa gastos ng gub- 

CPLA at AFP sa 
iligal na pagtotroso 
sa Apayao 


PAHINA 6 PAHINA 8 


yerno dahil sa P286.5 bilyong 
taunang sweldo nila na bumubuo 
ng 33.1% ng kabuuang badyet ng 
gubyerno. 

Plano ng rehimen na kagyat 
nang patalsikin ang 30,000 kawani 
mula sa unang bubuwaging 80 
ahensya ng gubyerno. Kasunod 
nito, bubuwagin ang 30 pang 
ahensya. Sinasabi rin ng Malakan- 
yang na nakaprograma ang pag- 
tatanggal ng dagdag na 100,000 sa 
susunod na taon dahil di na umano 
kailangan ang mga ito. Gayunpa- 
man, ayon sa COURAGE, aabot sa 
420,000 o 38% ng mga kawani sa 
gubyerno ang nakatakdang sisante- 
hin ng rehimeng Arroyo. 

Para iwasan ang matinding ga- 
lit at pagtutol ng mga kawani, ka- 
palit ng pagkakatanggal nila sa 
trabaho ay nangako ang rehimen 
na tulungan silang magtayo ng sa- 
rili nilang mga negosyo--isang 
katawa-tawa at lubhang di kapani- 
paniwalang panukala. 

Hindi mapapaliit ang depisit sa 
badyet sa pamamagitan ng mara- 
mihang pagtatanggal ng mga ka- 
wani. Hindi nito mapapawi ang la- 
ganap at grabeng burukratikong 
korapsyon at maling mga prayori- 
dad, na pinakamalaking sanhi ng 

pagkawaldas ng mga rekurso ng 
gubyerno. Hindi lamang nito lalong 
itataas ang tantos ng disempleyo, 
ibayo rin nitong pahihinain ang 
dati nang kulang na kulang na mga 
ahensyang pampubliko na nagbibi- 
gay ng mga batayang serbisyo. 
Dagdag dito, laksa-laksa pa ang si- 
sisantehin kaakibat ng pagsasapri- 
bado ng mga korporasyong pag- 
aari ng gubyerno. 

Isa sa mga isasapribado ay ang 
National Power Corporation (NA- 
POCOR). Sa kanyang SONA, pinili ni 
Arroyo na diinan ang pangangalla- 
ngan umano ng sapat, episyente at 
murang suplay ng kuryente sa pa- 
mamagitan ng pagsasapribado ng 
serbisyo rito. Ito'y tugmang-tugma 
sa linya ng IMF na dapat daw ipau- 
baya sa pribadong negosyo ang 
pagsusuplay at pagtatakda ng 
presyo ng serbisyo sa kuryente para 
iligtas ito sa katiwalian, kainutilan 
at kabulukan ng gubyerno. 

Subalit taliwas sa pangako na 
mas bababa ang mga bayarin bu- 
nga ng pribatisasyon, malinaw sa 
karanasan ng bansa sa pribatisa- 
syon na lalo pang sumirit ang dati 
na ngang nakalululang mga bayarin 
sa kuryente at iba pang serbisyo 
nang ipaubaya na ang mga ito sa 

Wala nang duda ang 
magiging larawan ng 
susunod na anim na taon sa 
ilalim ng rehimen ni Arroyo: 
ibayong pahirap at mga 
sakripisyo para sa dati nang 
naghihirap at 
nagsasakripisyong 
mamamayan, laluna ang 
masang anakpawis. 


kasakiman ng pribadong negosyo. 
Walang batayan para isiping maiiba 
ang magiging karanasan sa pribati- 
sasyon ng NAPOCOR. Tiyak na ita- 
taas nito ang presyo ng kuryenteng 
isinusuplay nito sa mga distribyu- 
tor, at tiyak na babawiin ng mga 
distribyutor ang dagdag na halaga 
sa pamamagitan ng pagtataas ng 
singil sa kuryenteng ginagamit ng 
mga konsyumer. 

Inulit ni Arroyo sa kanyang 
SONA ang pangakong lilikha siya 
ng mga bagong trabaho. Para rito, 
inilinaw niya na ang "umuunlad na 
mga sektor sa industriya, serbisyo 
at maliliit na negosyo" ang magpa- 
parami ng empleyo sa kalunsuran 
at ang sektor ng agribisnes naman 
ang bahala sa pagpaparami ng em- 
pleyo sa kanayunan at pagpigil ng 
pagdayo ng mga magsasaka tungo 
sa kalunsuran. 

Ngunit habang binibigkas ito ni 
Arroyo, tuloy ang pagbagsak ng 
sektor ng manupaktura. Walang 
anumang sinabi si Arroyo kung pa- 
paano mapauunlad ang industriya 


Philippine Revolution Web Central na 
matatagpuan sa: 
www.philippinerevolution.org 
Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


2 ANG BAYAN Agosto 7, 2004 


na siyang tunay na lilikha ng mga 
trabaho para sa mga manggagawa. 
Bagkus, ipagpapatuloy lamang ng 
kanyang rehimen ang imperyalis- 
tang "globalisasyon" at iba pang 
neokolonyal na patakarang suma- 
sagka sa anumang pag-unlad ng 
pambansang industriyalisasyon. 
Patuloy na lalala ang disempleyo 
habang walang tunay na industriya 
sa bansa. 

CPLA at AFP, magkakumpitensya 
sa iligal na pagtotroso 


Balita 


Patuloy ding lalala ang disem- 
pleyo hangga't hindi nalulutas ang 
mahigit dantaon nang suliranin sa 
lupa ng mga magsasaka. Walang 
binanggit si Arroyo na anuman ka- 
ugnay ng repormang agraryo bukod 
sa pinagdiinan niyang panukala na 
gamitin ang lupang sakahan bilang 
kolateral sa bangko, kabilang ang 
mga lupang naipamahagi na sa ila- 
lim ng huwad na programa ng gub- 
yerno sa reporma sa 
lupa. Ito ay panu- 
kala para lalong 
mawalan ng lupang 
masasaka ang mga 
magsasaka. 

Ibayo nitong pi- 
natatampok ang ka- 
hungkagan at kabi- 
guan ng pinalalabas 
ng gubyerno na 
programa nito para 
sa reporma sa lupa. 
Dahil laganap ang pagkalugi ng 
mga magsasaka, tiyak na marami sa 
kanilang hindi makapagbabayad ng 
utang at maiilitan ng lupa. Gagam- 
panan na rin ng iba pang mga 
pribadong bangko ang dati nang 
pinapapel ng Land Bank of the 
Philippines sa pag-iilit ng mga 
lupa ng mga magsasaka at pagbe- 
benta nito sa sinumang makakaka- 
yang bayaran ang halagang itina- 
takda ng bangko. Isa itong siste- 
matiko at ligal na paraan ng pang- 


aagaw ng lupa mula sa mga magsa- 
saka at muling pagkokonsentra 
nito sa kamay ng mga panginoong 
maylupa, mga asendero at malala- 
king korporasyong agribisnes. 
Panukala rin ni Arroyo na simu- 
lan na sa pagpasok ng 2005 ang 
"cha-cha" o ang planong baguhin 
ang reaksyunaryong konstitusyon. 
Ito ay imbing pakana upang bura- 
hin mula rito ang anumang nalala- 
bing pormal na 
sagka sa ibayong 
paglapastangan ng 
mga imperyalista sa 
pambansang sobe- 
ranya at panghihi- 
masok nila sa mga 
panloob na usapin 
ng Pilipinas. Papa- 
wiin na rin ang anu- 
mang sagka sa iba- 
yong pagkontrol at 
pag-abuso ng mga 
imperyalista at mga lokal na gala- 
may nila sa ekonomya. Lalong hi- 
higpitan ang pagkilos ng mamama- 
yan, susupilin ang kanilang pagla- 
ban at sasagasaan ang kanilang 
mga karapatang sibil sa ngalan ng 
"gerang anti-terorismo" ng US. 
Bahagi rin ng "cha-cha" ang 
pagpapalit ng sistema ng gubyerno 
mula presidensyal tungong parla- 
mentaryo, bagay na inaasam-asam 
ni Arroyo at ng kanyang mga kapa- 
nalig sa kongreso. Halatang-halata 


HOLDAP! 


ang kasigasigan nilang itulak ang 
"cha-cha" dahil sa personal na ka- 
pakinabangan, pangunahin na sa 
pamamagitan ng pagpapahaba ng 
kanilang mga termino. 


S: harap ng lahat ng ito, kapan- 
sin-pansin ang maraming iba 
pang napakalaking usaping hindi 
man lamang binanggit ni Arroyo sa 
kanyang SONA. Wala siyang tugon 
sa iginigiit na P155 dagdag sa 
arawang sahod ng mga manggaga- 
wa para matanggap nila ang mini- 
mum na kailangang kita upang ma- 
buhay nang disente ang kanilang 
mga pamilya. Wala rin siyang imik 
sa hinihinging P3,000 dagdag na 
sweldo ng mga kawani, sa hinihi- 
ling na pagpapababa sa presyo ng 
mga bilihin at serbisyo at iba pang 
kahilingan para sa kahit kagyat na 
kaluwagan ng mamamayan. 

Wala nang duda ang magiging 
larawan ng susunod na anim na ta- 
on o mahigit pa sa ilalim ng rehi- 
men ni Arroyo. Ibayo itong pahirap 
at mga sakripisyo para sa dati nang 
naghihirap at nagsasakripisyong 
mamamayan, laluna ang masang 
anakpawis. 

"Mamamayan muna!" ang su- 
sing islogan na ipinanawagan ni 
Arroyo sa kanyang SONA. Ngunit 
lubos na kabaligtaran nito ang tu- 
nay na nasa likod ng lahat ng mga 
pinamarali niya. JABI 


Korapsyon, pagwawaldas at maling mga prayoridad ang tunay na nasa likod ng dambuhalang 
depisit sa pambansang badyet ng gubyerno: 


> Aabot sa P100-200 bilyon ang nawawaldas 
taun-taon dahil sa korapsyon. Ayon sa pag-aaral ng 
United Nations Development Program, 70% ng ha- 


lagang nawawaldas ay bunsod ng mga anomalya 
kaugnay ng obras publikas at 30% ang kaugnay ng 
katiwalian sa pagbibili ng mga suplay at kagami- 
tan. 

b Mahigit 67% (o P600 bilyon) ng panukalang 
badyet para sa 2005 ay lalamunin lamang ng pag- 

babayad ng panlabas na utang ng Pilipinas. 

> Mahigit P90 bilyon o humigit-kumulang 10% 
ng panukalang badyet para sa 2005 ay mapupunta 
sa Department of National Defense, AFP, PNP at 
badyet paniktik ng Malakanyang. Gagamitin ito 
para sa panunupil at paglabag sa karapatang-tao 


ng mamamayan. Di pa kabilang dito ang mawawal- 


das sa luho, kurakot at iba pang katiwalian ng mga 
punong upisyal ng militar at pulisya. ABI 


Karagdagang buwis sa langis, 
ipapapasan sa mamamayan 


a kabila ng walang tigil na 
Ç ees ng presyo ng langis, 
binabalak ng rehimeng Arroyo 
na itaas pa mula 3% tungong 5-7% 
ang taripa sa pag-aangkat ng mga 
produktong petrolyo. Tiyak na 
ngang tataas ang presyo ng langis 
dahil dito, subalit ang mas masa- 
hol pa rito, dadagdagan din ng 
P2.00 bawat litro ang excise tax o 
buwis na tuwirang sisingilin sa 
mga kumokonsumo ng lahat ng 
produktong petrolyo, maliban sa 
LPG (liquefied petroleum gas). Ina- 
asahan ng Malakanyang na makali- 
likom ito ng P34.3 bilyon bawat 
taon mula sa mga buwis na ito, na 
siyang pinakamabibigat sa mga ka- 
ragdagang buwis na balak ipapasan 
ng rehimen sa mamamayan. 
Walang naniniwala sa sinasabi 
ng rehimen na ang karagdagang 
buwis na ito ay isasabalikat ng mga 
kumpanya sa langis. Katunayan, 
mismong ang mga kumpanya sa 
langis ang nagbabala na itataas 
nila ang presyo ng gasolina nang 
hanggang P1.20 kada litro, at ng 
diesel, P1.50 kada litro. Pinaplano 
na ring taasan ang presyo ng LPG 
nang mula 50 sentimos hanggang 
P1 bawat kilo. 


Alam na alam ng Malakanyang 
na malaki ang posibilidad na 
sumiklab ang malawakang galit 
ng mamamayan sa pagpa- 
papasan sa kanila ng ka- 
ragdagang buwis na ito. 
Kaya't tusong binabalak ng 
rehimen na itaon ang pag- 
papataw ng karagdagang bu- 
wis kapag bumababa ang presyo ng 
gasolina sa pandaigdigang pamili- 
han. Sa gayon, walang anumang 
kaluwagang matatamo ang mama- 
mayan. Tumaas man o bumaba ang 
presyo ng mga produktong petrolyo 
sa pandaigdigang pamilihan, ta- 
taas pa rin ang presyo ng mga 
ito sa Pilipinas. 

Napakabigat na para sa mama- 
mayan ang abereyds na 50 senti- 
mong karagdagang ipinapatong ng 
mga kumpanya ng langis sa bawat 
pagtaas ng presyo ng krudong la- 
ngis sa pandaigdigang pamilihan. 
Lalo pang mabigat na pasanin ang 
ipapatong pa ritong karagdagang 
buwis sa langis. 

Sa harap nito, wastong pinana- 
wagan sa kongreso ng mga progre- 
sibo ang nasyunalisayon ng indus- 
triya ng langis sa bansa at pagba- 
basura sa batas sa deregulasyon 

' nito. Mahigit 60 be- 
ses nang itinataas 

ang presyo ng langis sa 
loob ng walong taong pag-iral ng 
batas sa deregulasyon ng industri- 
ya ng langis. 

Ang pinakahuling pagtataas sa 
presyo ng mga pangunahing pro- 
duktong petrolyo ay naganap nito 
lamang Agosto 3, kung saan dinag- 
dagan ng 50 sentimos ang presyo 
bawat litro ng gasolina, krudo at 
gaas. Ito ang ikapitong pagtataas 
sa presyo ng gasolina at ikaanim 
na pagtataas sa presyo ng krudo 
mula noong Enero 2004. ABI 


Alyansa laban sa pagtataas ng buwis, binuo sa kongreso 


inuo sa kongreso noong Agosto 

2 ang Alliance of Legislators 
Against Regressive Taxes (ALERT) 
para labanan ang plano ng rehi- 
meng Arroyo na patawan ng mga 
karagdagang buwis ang mamama- 
yan sa harap ng laganap na paghi- 
hikahos at disempleyo. 

Ang ALERT, na pinangunguna- 
han ng mga kinatawan sa kongreso 
ng Bayan Muna at Anakpawis ay bi- 


4 


nubuo sa ngayon ng 39 na mamba- 
batas na pumirma sa House Resolu- 
tion No. 91 na nananawagan sa 
gubyerno na lutasin muna ang mga 
problema sa pangongolekta ng bu- 
wis bago magpataw ng mga dagdag 
na buwis. 

Ayon sa resolusyon na isinampa 
ni Teodoro Casiño ng Bayan Muna, 
aabot sa P285 bilyon ang nawawala 
taun-taon dahil sa iba't ibang prob- 


lema kaugnay ng pagbubuwis. Tinu- 
koy ng ALERT bilang mga panguna- 
hing salik sa malaking kakulangan 
sa nakokolektang buwis ng gubyer- 
no ang malawakang pag-iwas ng 
malalaking negosyante sa pagbaba- 
yad ng buwis, ang malaking kaba- 
wasan sa taripang kinokolekta dahil 
sa liberalisasyon ng kalakalan at 


Sundan sa “Alyansa...” sa pahina 5 

10 hakbangin sa pagbubuwis ng rehimeng Arroyo 


a desperasyong makalikom ng P126.66 bilyong 

karagdagang kita para mabawasan ang napaka- 
laking depisit sa badyet, matustusan ang mala- 
king gastos at mabayaran ang dambuhalang mga 
utang ng gubyerno, balak ng rehimeng Arroyo na 
magsagawa ng iba't ibang karagdagang hakbangin 
sa pagbubuwis na pawang magpapalala sa hirap 
na kalagayan ng mamamayang Pilipino. Sumu- 
sunod ang ilan sa mga ito: 

1) Pagtataas ng VAT (value-added tax o 
buwis sa mga naidaragdag na halaga sa 
mga produkto) mula sa kasalukuyang 
10% tungong 12°% sa 2006 at 14% sa 
2007. Inaasahang malilikom na buwis: 
P19.9 bilyon. 

2) Pagpapataw ng 3% franchise tax 
(buwis sa karapatang magnegosyo) sa mga 
kumpanya sa telekomunikasyon. 
Ang pasanin dito ay ipapasa 
ng mga kumpanya sa mga gu- 
magamit ng cellphone. Inaasa- 
hang malilikom mula rito: P6 bilyon. 

3) Pagbaling sa gross income taxation 
(o pagbubuwis sa kabuuang kita sa halip na sa 
netong kita) sa mga korporasyon at mga indibidwal 
na self-employed o nagtatrabaho para sa sarili. Maa- 
aring tumubo sa gayon nang sobra-sobra ang mga 
korporasyon nang walang anumang buwis sa 
kanilang tutubuin pagkatapos maisaayos ang 
babayaran nilang gross income 
tax. Samantala, ang gross in- 


o pag-aalis ng buwis, pagbibigay ng mga subsidyo 
at iba pa) para higit na umayon sa mga regulasyon 
ng World Trade Organization. Inaasahang dagdag 
na kikitain mula rito: P5 bilyon. 
5) Pagpataw ng index reclassification tax (buwis 
sa pamamagitan ng simpleng pagbabago ng katego- 
rya ng mga produkto) sa mga 

"bisyo," tulad ng mga inumin at si- 

garilyo na kinokonsumo ng karami- 

han ng mamamayan. Inaasahang 
malilikom mula rito: P14 bilyon. 

6) Pagbibigay ng general tax am- 
nesty (pangkalahatang amnestiya sa 
babayarang buwis). Sa pamamagitan 
ng pagbabayad na lang ng mas 
maliit na halaga, ganap na ililibre na 

sa mas malalaking pananagutan nila 
sa nakaraan ang malalaking korpora- 
syon at mayayamang indibidwal na 
nakaiwas sa pagbabayad ng bu- 
wis sa maanomalyang mga pa- 
raan. Inaasahang malilikom 

mula rito: P25 bilyon. 
7) Pagtataas ng taripa sa 
pag-aangkat ng mga produk- 
tong petrolyo. Inaasahang malili- 

kom mula rito: P4.6 bilyon. 
8) Pagtataas ng excise tax sa 
mga produktong petrolyo. Inaasa- 
hang malilikom mula rito: 

P29.7 bilyon. 


PT ALA 


come tax na kung tutuusin ay „balak ng rehimeng Arroyo 9) Pagtataas ng mga 
halos sales tax o buwis sa pag- na magsagawa ng mga singilin ng iba't ibang ahen- 
bebenta ay mas madaling ma- karagdagang hakbangin sa sya ng gubyerno. Inaasahang 
ipapasa sa mga konsyumer sa pagbubuwis na pawang magpa- malilikom mula rito: P5.7 


pamamagitan ng simpleng 
pagtataas lamang ng presyo 
ng mga produkto o serbisyo 
ng korporasyon. Inaasahang 
malilikom mula rito: P16.76 bilyon. 

4) Pagpapaliit ng fiscal incentives (o mga in- 
sentibo sa mga kumpanya sa anyo ng pagbabawas 


palala sa hirap na kalagayan ng 
mamamayang Pilipino. 


bilyon. 

10) Pagpaparami pa ng 
mga pwedeng buwisan ng 
mga korporasyong pag-aari o 
kontrolado ng gubyerno, tulad ng Public Estates 
Authority (PEA) at Philippine Gaming and Amuse- 
ment Corporation (PAGCOR). ABI 


“Alyansa...” mula sa pahina 4 kalaki rin ng depisit sa badyet dahil Inaasahang dadami pa ang sa- 
`~ umaabot sa 75% ng nalilikom ng sali sa ALERT mula sa kongreso at 
ang sobra-sobrang insentibong ibi- gubyerno mula sa pagbubuwis at senado sa harap ng matinding pag- 
nibigay sa mga pinapaborang in- iba pang paraan ang nilalamon la- tutol ng mamamayan sa mga pina- 
dustriya. Ayon din sa ALERT, napa- mang ng pagbabayad sa utang. planong bagong pasaning buwis. [EB 

FX MGA ULAT KORESPONSAL 
Panibagong lakas ng armadong 


pakikibaka sa Negros 


ilit ipinagmayabang ni Brig. Gen. Jeffrey Sodus- 
Pe ng 303rd Infantry Brigade na nasusukol na 
raw ng AFP ang BHB, laluna pagkatapos ng reyd 
ng Philippine Army sa isang kampo ng mga Pulang 
mandirigma sa Guihulngan, Negros Oriental noong 
Hunyo 12. Walong sundalo ang napatay dito at pito 
ang sugatan subalit itinago ng kaaway ang tunay na 
bilang ng mga kaswalti nito. Sa gitna ng pagmamaya- 
bang nito, lubhang napahiya ang AFP nang ambusin 
naman ng BHB nitong Hulyo 22 ang isang platun ng 
12th IB at CAFGU sa Sityo Cagay, Barangay Caminda- 
ngan sa Sipalay City, Negros Occidental. 
Halatang-halata ang pagkataranta ng AFP nang 
kara-karaka itong magpatawag ng Emergency Joint 
Police-Army Conference sa Camp Alfredo Montelibano 
sa Negros Occidental at magbuo ng "koordinadong es- 
tratehiya" para sa "lubusang depensa" laban sa BHB 
na maaaring umatake anumang oras at saan mang 
lugar sa Negros. 


Silay City 
NEGROS 


Bacolod City OCCIDENTAL 


Kanlaon City 


Himamaylan City Guihulngan 


N 


Kabankalan City 


NEGROS 
ORIENTAL 


Sta. Catalina i 
Dumaguete City 


Alinsunod rito, kasalukuyang nagtatambak ng 
dagdag na pwersa ang AFP sa Negros. Halos 500 Scout 
Rangers ang hinugot mula sa iba't ibang yunit sa 
kapuluan at dinala sa isla noong Hulyo 26 para mag- 
silbing panagupang pwersa laban sa BHB. Bukod pa 
ito sa 11th IB, 61st IB, 66th IB at 12th IB (na "hand- 
ler" ng 1,200 CAFGU), 542nd Engineering Battalion, 
mga Regional Mobile Group (RMG 6 at RMG 7) ng PNP, 
at bandidong RPA ni Arturo Tabara na dati nang nag- 
hahasik ng lagim sa Negros. 

Subalit tulad ng pagbigo ng mga rebolusyonar- 
yong pwersa sa mga dating kampanyang militar ng 
kaaway, tiyak nilang mapangingibabawan ang pagta- 
tambak ng dagdag na pwersang militar at ang pagbu- 
buo ng diumano'y mga bagong estratehiya laban sa 
BHB at maisusulong ang armadong pakikibaka sa isla. 

Hambalos sa "Oplan Gordian Knot." Isang serye 
ng mga taktikal na opensiba ang naging tugon ng 
BHB sa Negros nang ipatupad sa isla ng rehimeng 
Arroyo noong 2002 ang "Oplan Gordian Knot" na ipi- 
nangalandakang mabilis at mapangahas na solusyon 
sa paglakas ng rebolusyonaryong kilusan. Tinamba- 
ngan at napatay si 1Lt. Regner Jerson, isa sa pinaka- 
masugid na upisyal militar ni Sodusta noong Agosto 
6, 2003 sa Kanlaon City, Negros Oriental. Upang ma- 
kabawi sa demoralisasyon, inilunsad ang laking briga- 
dang operasyon. Ngunit sumuntok lamang sa hangin 
ang mga pwersang militar. 

Nadagdagan pa ang demoralisasyon ng kaaway 
nang muli silang magtamo ng mga kaswalti noong 
Agosto 17. Isang komposit na pwersa ng Scout 
Rangers, Philippine Army at RPA ang nagtangkang su- 
malakay sa hinihimpilan ng BHB sa Sityo Mambutoy, 
Barangay Locoton sa Kabankalan City, Negros Occi- 
dental, subalit ang AFP ang umuwi nang may dala- 
wang patay at dalawang sugatan. Walang naging kas- 
walti sa panig ng BHB. 

Kaalinsabay nito, mariing tinuligsa ng demokrati- 
kong kilusang masa sa mga lungsod at sentrong bayan 
ang lumalalang militarisasyon sa kanayunan. 

Noong Disyembre 16, 2003, sinalakay ng BHB ang 
kampo ng RPA sa Sityo Kakha, Barangay Tamlac, Sta. 
Catalina, Negros Oriental. Nakasamsam ang mga Pu- 
lang mandirigma ng Southwest Front ng 11 M16, 
isang M79 grenade launcher at mga bala. Nagbunyi 

ang maraming mamamayan nang 
mabalitaan ang reyd na ito. Mata- 
gal na nilang inirereklamo ang pa- 
ngongotong, pagtutulak ng bawal 
na droga, pagnanakaw sa kanilang 
mga hayop at pagbabanta sa kani- 
lang buhay ng mga elemento ng 
RPA. 


ang koordinasyon ng mga pamaha- 
laang lokal sa militar at pulis sa 
pamamagitan ng Peace and Order 
Council sa antas munisipalidad 
hanggang lalawigan. Pinalakas ang 
makinarya sa paniktik ng AFP, PNP 
at iba pang ahensya ng gubyerno 
sa pamamagitan ng Barrio Intelli- 


Bilang reaksyon, pinahigpit gence Network (BIN). 


Bigong pagsalakay sa kampo ng BHB 


oong Hunyo 12, matagumpay na nakadepensa at ligtas na na- 

kaatras ang isang yunit ng BHB matapos pasukin at tangkaing 
durugin ng 11th IB ang kanilang kampo sa Tacpao, Guihulngan, 
Negros Oriental. Hindi lamang umuwing bigo ang AFP, walo ang 
napatay at pito ang sugatan sa kanilang hanay matapos mabalig- 
tad ang sitwasyon at paulanan sila ng bala ng mga Pulang mandi- 
rigmang nag-aabang na sa kanila. Isang mandirigma ang naging 
martir sa labanang iyon. 

Ayon sa Leonardo Panaligan Command (LPC), Hunyo 10 pa la- 
mang ay namonitor na ng isang nakakampong yunit nito ang pag- 
kilos ng isang reconnaissance platoon ng 11th IB at nasuri na rin 
ang pakay ng operasyon ng kaaway. Misyon ng platung ito ng kaa- 
way na sagupain ang anumang pwersang matatagpuan sa naturang 
kampo ng BHB. Pagkilos tuwing gabi ang moda ng operasyon ng 
kaaway na platun. Ngunit nakaalerto na ang mga gwardya sa mga 
tago nilang postehan at ang buong kampo ng BHB. 

Bandang 4:45 ng madaling araw ng Hunyo 12, habang nagma- 
maniobra pa lamang ang kaaway papasok sa kampo, nauna nang 
magpaulan ng bala ang BHB. Bumanat ang Sentry 1 ng kampo 
habang nagpaplangka sa kaliwa't kanan ang kaaway. Tatlo kaagad 
sa 11th IB ang napatay at marami pa ang nasugatan. Nagreimpors 
naman ang Sentry 2. Nabigla at nalagay sa depensibong pusisyon 
ang kaaway at agad napaatras. Gayunpaman, hindi nasusteni ng 


BHB ang inisyatiba para tuluyang malipol ang kaaway. Ito'y dahil 


hindi agad naipasa ang impormasyon sa kumand para mataya , / 
nito ang kabuuang takbo ng labanan at maiatas ang pagha- /A 
habol at paglipol sa umaatras na kaaway. 

Bandang alas-8 ng umaga, nakaatras na rin ang 
lahat ng pwersa ng BHB. Umabot pa nang tatlong 8 
oras bago nakarating ang reimporsment ng kaaway. 

Ipinahakot ng militar sa apat na heli- 
kopter ang mga bangkay at sugatan sa l 
pagtatangkang ilihim ang kanilang mala- (@TA 
king kabiguan. Ipinagkalat na lamang ng C4 
umaatras na tropa ng 11th IB sa lahat ng „AA, 


dinaanan nilang baryo na marami raw AN > 
silang napatay sa hanay ng BHB. [E A 
l WU 


Fanin k 

Kasabay 


nito, pinalakas ang mga detats- 
ment at pinadalas ang mga opera- 
syong militar at operasyong say- 
war. Patuloy din ang anti-komunis- 
ta at malisyosong intriga laban sa 
ligal na mga progresibong organi- 
sasyon. Subalit matatag itong nila- 
banan ng rebolusyonaryong kilusan 
at mamamayan ng Negros. 

Papaigting na armadong paki- 
kibaka. Madaling araw ng Pebrero 
15, 2004, sinalakay at nagapi ng 
mga kasapi ng Bonifacio Pasakan 
Command-Larangang Gerilya 2 ang 
detatsment ng 44th CAFGU Coy sa 
Barangay Mahalang, Himamaylan 
City. Kauna-unahang reyd ito sa 
portipikadong Advance Command 
Post ng 61st IB. Napatay ang isang 
sarhento ng Philippine Army, na 
kumander ng detatsment, habang 
sumuko naman ang dalawang ele- 
mento ng CAFGU. Nakaagaw ang 
BHB ng isang M16, isang M14 at 
tatlong Garand. Binihag ang isang 
elemento ng CAFGU, si Eduardo 
Raya, dahil sa aktibong papel niya 
sa mga operasyon laban sa BHB, 
subalit kalaunan ay pinalaya sa 
batayang makatao. 

Nabigyang-katarungan din sa 
reyd na ito ang mga biktima ng 
mga pasistang kahayupan tulad ng 
62 taong gulang na si Morito Arca- 
denia na namatay matapos siyang 
kulatahin at paghahampasin ng ka- 
hoy ng mga nag-ooperasyong ele- 
mento ng 61st IB noong Nobyem- 
bre 2002 sa Manlocahoc, Sipalay, 
Negros Occidental. 

Noong Marso 3, tinambangan 
at napatay ng mga Pulang mandi- 
rigma ng Leonardo Panaligan Com- 
mand-Larangang Gerilya 1 (LPC) 
ang dalawang kasapi ng RPA. Sakay 
ang mga ito ng motorsiklo nang 
ambusin sa Sityo Estaka, Barangay 
Humay-Humay, Guihulngan, Negros 
Oriental. 

Noon namang Mayo 5, sa kasag- 
sagan ng kampanya para sa elek- 

syon, sinalakay ng isang yunit ku- 
mando ng Leonardo Panaligan Com- 
mand ang Provincial Mobile Group 
(PMG) Outpost sa Barangay Masu- 
log, Kanlaon City. Isa itong susing 
yunit sa paglulunsad ng kontra- 
rebolusyonaryong kampanya laban 
sa BHB. Perwisyo rin sila sa mama- 
mayan dahil sa pangongolekta nila 
ng tong mula sa lahat ng dumada- 
ang sasakyan. Nakasamsam ang 


mga Pulang mandirigma ng tatlong 
M16, isang M14, tatlong .45 pisto- 
la, mga bala, mga bota at uniporme 
mula sa limang minutong reyd. 

Sa Barangay Guimbalaon, Silay 
City, inaresto ng mga kasapi ng 
Jean Pelle Command noong Mayo 8 
ang dalawang elemento ng RPA na 
nangongotong sa 20 asyenda. Na- 
kumpiska sa kanila ang koleksyong 
pera, dalawang .38 rebolber at 


isang granada. Inamin din ng mga 
taga-RPA na nagsisilbi silang pri- 
badong badigard ng mga pulitiko. 
Pinakawalan ang dalawa matapos 
sila mangakong titiwalag sa bandi- 
dong RPA at magbabagong-buhay. 

Sa patuloy pang pagtaas ng 
antas ng armadong pakikibaka at 
buong rebolusyonaryong kilusan sa 
Negros, patuloy ding magagapi ang 
anumang hambalos ng kaaway. [E 


CPLA at AFP, magkakumpitensya 
sa iligal na pagtotroso sa Apayao 


kriminal at kontra-rebolusyonaryong pakay at 

aktibidad, mahigpit na magkaribal sa iligal na 
pagtotroso sa Cordillera ang reaksyunaryong militar at 
ang kontra-rebolusyonaryong grupong nagtatawag sa 
sarili na Cordillera People's Liberation Army (CPLA). 
Makailang beses nang nagkaroon ng madugong sagu- 
paan sa pagitan ng dalawang grupo sa pagpoprotekta 
ng kani-kanilang interes. 

Noong Hulyo 10 ay nagsagupaan ang mga elemen- 
to ng AFP at CPLA sa Luna, Apayao. Ang dahilan ng 
kanilang banggaan: ang panghuhut- 
hot sa Furniture Group Inc. 


Hie sa kalakha'y magkasabwat sila sa mga 


ang FGI ng P10 milyong 
hinihingi ng CPLA kaya sinu- 
nog ng mga elemen- 
to nito ang isang 
trak at ilang buldo- 
ser ng kumpanya. 
Sinagupa sila ng 
17th IB na siyang nagbibigay ng 
proteksyon sa FGI. Nasugatan ang 
walong elemento ng CPLA at may napa- 
tay ding dalawang sibilyan. Ipinuslit 
ng AFP ang 70 trak ng troso pagkagapi nito sa CPLA. 
Tahasang nakakapagbyahe ang AFP ng ganito kara- 
ming trak ng iligal na troso kahit sa araw. 

Upang pagtakpan ang kanilang pagkakasangkot 
sa insidente, ipinagkalat ng 5th ID na ang nakasa- 
gupa nila ay ang BHB. Mariin itong pinabulaanan ni 
Kasamang Martin Montaña, tagapagsalita ng Chadli 
Molintas Command ng BHB sa Ilocos-Cordillera 

Region. 

Parehong nagpapanggap na BHB ang CPLA at AFP 
hindi lamang upang mapagtakpan ang kanilang mga 
kriminal na aktibidad, kundi para siraan ang BHB sa 
mata ng mamamayan. 

Kasinungalingan din ang sinasabi ng CPLA na pi- 
nangangalagaan nito ang lupang ninuno at ang kagu- 
batan ng Apayao, dagdag ni Ka Martin. Ipinakikita ng 
mga ulat ng mga yunit ng BHB at ng organisadong 
masa na sangkot ang mga paksyon ng CPLA sa iligal 
na pagtotroso, pagtatanim ng marijuana, hweteng at 
, iba pang kriminal na gawain sa 
Cordillera. 

Patuloy na nagkakamal ng 
pera ang paksyon ni Mailed 
Molina mula sa iligal 
na pagtotroso sa 
Bucloc at mga ka- 
lapit na bayan sa 
katimugang Abra. 
Samantala, ang pak- 
syong Balweg naman na pina- 
mumunuan ni Michael Suguiyao 
Jr. ay nakikipagkutsaba sa mga 
iligal na nagtotroso sa Luna, 
Pudtol, Conner at Sta. Marcela sa Apayao. 

Malawak na ang nasirang gubat at kalupaan bun- 
sod ng ilang dekada ng walang pakundangang pagto- 
troso ng AFP, CPLA at mga sakim na kumpanya, war- 
lord at mga sindikato sa iligal na pagtotroso. Ang 
kasalukuyang krisis at nauubos na yaman ng bayan ay 
nagtutulak sa mga grupong ito sa maigting na ribalan 
at madugong sagupaan. AB] 

12 armas nasamsam ng BHB sa mga labanan 
sa Agusan at Zamboanga 


LABINDALAWANG armas ang nakum- 
piska ng Bagong Hukbong Bayan 
(BHB) mula sa dalawang magkahi- 
walay na labanan sa Agusan del Sur 
at Zamboanga del Sur nitong 
Agosto 5. 

Sa Agusan del Sur, walong armas 
ang nakumpiska at di bababa sa 
walong sundalo ang napatay at 13 
ang nasugatan nang magsagupaan 
ang BHB at mga elemento ng umaa- 
takeng 1st at 2nd Reconnaissance 
Coy ng 4th ID sa Sityo Manawang, 
Barangay Guinabsan, Buenavista. Sa 
isang pahayag, pinabulaanan ni 
Cesar Renerio, tagapagsalita ng 
NDF-Northcentral Mindanao, ang 


KINUNDENA ni Rafael Mariano, par- 
ty-list representative ng Anakpawis 
ang "Balance Piston" at anumang 
pagtigil sa Pilipinas ng mga tropang 
US bilang "kongkretong paglabag sa 
pambansang soberanya." Ang "Ba- 
lance Piston," isang joint RP-US war 
exercise na nilalahukan ng 200 tropa 
(50 Amerikano at 150 Pilipino) ay 
kasalukuyang inilulunsad sa Car- 
men, North Cotabato. Sinimulan ito 
noong huling linggo ng Hulyo at 
matatapos sa huling linggo ng 
Agosto. 

Ayon kay Mariano, ang Pilipinas 
ay nagmimistulang base militar ng 
US na sumeserbisyo sa mga dig- 
mang agresyon ng US at nagsisil- 
bing tanghalan ng lakas pampuliti- 
ka at pangmilitar ng US sa rehiyon 
ng Asia-Pacific. 

Sa kaugnay na balita, naglunsad 
ng kilos-protesta sa Cotabato City 
noong Hulyo 28 ang Bagong Alyan- 
sang Makabayan (BAYAN), Moro- 

"Balance Piston," kinundena 


ulat ng kaaway sa midya na limang 
sundalo ang napatay at napakara- 
ming patay at sugatan sa panig ng 
BHB. Isang gerilya ang namartir sa 
isang oras na labanan, ani Renerio. 

Sa Zamboanga del Sur, nireyd 
rin ng BHB ang isang detatsment 
ng Philippine National Police sa Ba- 
rangay Boyugan West, Kumalarang. 
Nalansi ang mga pulis sa detats- 
ment dahil nakasuot ng mga uni- 
pormeng militar at crew cut ang 
gupit ng mga Pulang mandirigma 
nang pasukin nila ang outpost. Na- 
kumpiska ang dalawang M16 at da- 
lawang pistolang 9 mm mula sa 
mga pulis. 


Christian People's Alliance (MCPA), 
United Youth of the Philippines 
(UYP) at Federation of Overseas Fi- 
lipino Workers (OFW) in Maguinda- 
nao and Cotabato City laban sa 
"Balance Piston." Naigiit nila ang 
karapatan nilang maglunsad ng 
kilos-protesta sa kabila ng matin- 
ding harasment ng militar at 
pulisya. 

Ayon sa mga demonstrador, ang 
mga pagsasanay tulad ng "Balance 
Piston" ay magreresulta sa walang 
pakundangang pag-aaresto sa ma- 
mamayang Moro at magsasapanga- 
nib sa kanilang buhay. Tinukoy ng 
mga raliyista ang pagkamatay ka- 
makailan ni Arzeed Baharon, 19, 
isang residente ng Barangay San 
Roque, Zamboanga City na tinamaan 
ng bala ng mga tropang Amerika- 
nong kalahok sa live firing exercises 
na ginanap sa syudad, kasama ng 
mga elemento ng Philippine 
Marines. 

RSOT sa Ilocos Sur, 
pinalalayas 


MULING igini- 

it ng Ilocos 

Human Rights 

Alliance 

(IHRA) nitong 

huling linggo 

ng Hulyo ang 

pagpapalayas sa Reengineered 
Special Operations Team (RSOT) 
ng AFP mula sa Cabugao, Sina- 
it at Santa Lucia sa Ilocos Sur, 
dahil sa mga kaso ng pang- 
aabuso nito sa mamamayan sa 
naturang mga lugar. Kasabay 
nito, kinundena ni Pastor Jerry 
Arzadon, pangkalahatang kali- 
him ng IHRA, si Col. Roberto 
Almadin, kumander ng 50th IB 
na nangangasiwa sa naturang 
RSOT, dahil sa kawalang ak- 
syon nito sa mga reklamong 
idinulog sa kanya noon pang 
Abril 12. 

Lima sa mga biktima ang 
lumantad sa masmidya at nag- 
salaysay ng mga pang-aabu- 
song naranasan nila sa militar. 

Binatikos nina Alex Tan at 
Rolly Marato, kapwa mga mag- 
sasakang taga-Santa Lucia, 
ang pagkakalista ng RSOT sa 
kanila bilang mga kasapi ng 
BHB pagkatapos salakayin ng 
mga Pulang mandirigma ang 
munisipyo ng Santa Lucia no- 
ong Setyembre 15, 2003. Iligal 
na hinalughog naman ng mga 
sundalo ang mga bahay nina 
Luzviminda Igne at Gloria Ibay, 
na kapwa taga-Baracbac, Sina- 
it, dahil sa umano'y kuneksyon 
nila sa BHB. Inireklamo rin ni 
Roland Ibarra ng Quibit-Quibit, 
Sinait ang mahigpit na pagma- 
manman sa kanya ng militar 
dahil sa hinala na siya ay kasa- 
pi ng BHB. 


N BALITA | 


Pamamaslang sa mga mamamahayag, kinundena 


Mariing kinundena ng Partido Komunista ng Pilipinas (PKP) 
ang magkasunod na pagpatay sa mga mamamahayag nitong 
unang linggo ng Agosto. 

Sa isang pahayag, sinabi ni Gregorio "Ka Roger" Rosal, tapag- 
salita ng PKP, na ang mga pamamaslang ay nagdidiin sa malaking 
peligro na kinakaharap ng mga mamamahayag, laluna yaong mga 
naglalantad sa korapsyon at terorismo ng mga reaksyunaryong 
pulitiko, mga warlord at mga upisyal militar. 

Kinundena rin ng National Union of Journalists in the Philip- 
pines (NUJP)-Iloilo Chapter ang pagpatay sa mga mamamahayag. Sa 
isang pagtitipon sa Iloilo City nitong Agosto 6, nagsuot ang mga 
myembro ng NUJP-Iloilo ng mga itim na T-shirt at armband at nag- 
sindi ng mga kandila sa tapat ng kapitolyo ng prubinsya para ipaha- 
yag ang kanilang pagpoprotesta sa karahasan laban sa mga mama- 
mahayag at ipaabot ang kanilang pakikidalamhati sa mga biktima. 

Pinakahuling kaso ang pagpatay sa Bauan, Batangas nitong 
Agosto 5 kay Arnel Manalo, koresponsal ng dzRH sa Batangas at 
ng pahayagang Bulgar. Bago ito, pinatay din noong Agosto 1 si 
Roger Mariano, brodkaster ng dzJC-Aksyon Radyo sa Ilocos Norte. 

Samantala, sa Cebu City, nakaligtas sa kamatayan ang tatlong 
brodkaster ng El Nuevo-Bantay Radyo na tinambangan sa sinasak- 
yan nilang dyip nitong Agosto 5 ng gabi. 


Mga residente ng Zamboanga, tutol sa pagmimina 


TUTOL ang mga residente ng Midsalip, Zamboa- 
nga del Sur sa planong pagbubukas ng minahan 
sa kanilang bayan dahil sa pangamba na matulad 
ito sa iba pang lugar sa Zamboanga Peninsula na 
nagkaproblema sa polusyon at dislokasyon ng 
mamamayan. 

Ayon sa Tumaud Pusaka Subaanen dig Midsa- 
lip (Tupusumi), isang organisasyon ng mga mamamayang Subanen 
sa Midsalip, at sa multisektoral na Katawhan sa Midsalip Supak sa 
Mina (Kamisumi), nagkaroon ng malawakang mercury poisoning sa 
bayan ng Sibutad, Zamboanga del Norte at napilitang lumikas ang 
libu-libong pamilyang Subanen mula sa Barangay Cabanatuan sa 
Siocon, sa pareho ring prubinsya, dahil sa operasyon ng Philex 
Mining Corporation, isang kumpanyang Australian. 

May aplikasyon ngayon ang Geotechnics and Mines Inc. (GMI) 
para magmina ng ginto, pilak at chromite sa limang barangay ng 
Midsalip na dati nang idineklara ng DENR na watershed areas. Pi- 
nagkukunan ito ng inuming tubig, tubig pang-irigasyon at isda at 
nagbibigay-proteksyon laban sa baha. Ayon sa mga taga-Midsalip, 
ang pagmimina sa mga lugar na ito ay makasisira sa buhay at 
kabuhayan ng mamamayan di lamang sa Zamboanga del Norte 
kundi sa Zamboanga del Sur at Zamboanga Sibuguey. 

Isang rali-protesta ang pinamunuan ng Tupusumi at Kamisumi 
noong Hulyo 14 laban sa planong pagmimina ng GMI. 

Tahanan ni Kongresman Virador 
ng Bayan Muna, nireyd 


HINALUGHOG ng mga pinaghihinala- 
ang elemento ng Military Intelligence 
Group (MIG) nang walang mandamyen- 
to para sa pagrerekisa ang bahay ni 
Kongresman Joel Virador sa Barangay 
Matina, Davao City noong Hulyo 14, 
alas-9 ng umaga. Tinangay ng raiding 
team ang iba't ibang dokumento, mga 
personal na pag-aari at salapi. Si 
Virador, na nasa Maynila nang mangya- 
ri ang insidente, ay dating upisyal ng 
Bagong Alyansang Makabayan (BAYAN) 
sa Southern Mindanao at isa sa mga ki- 
natawan ng Bayan Muna sa kongreso. 
Kasabay na nilusob ang katabing upi- 
sina ng BAYAN-Southern Mindanao. 
Mariing kinundena ni Virador ang 
iligal na reyd sa kanyang pamamahay. 
Aniya, "Kung kaya nilang gawin ito sa 
akin, mas lalo na sa ordinaryong ma- 
mamayan." Magsasampa rin ng resolu- 
syon ang Bayan Muna sa kongreso 
upang maimbestigahan ang insidente. 


AFP, hindi inabswelto 
ni Gracia Burnham 


TALIWAS sa ipinalalabas ng Depart- 
ment of Justice (DOJ), walang anu- 
mang testimonya sa korte si Gracia 
Burnham na bumawi sa isiniwalat niya 
noong 2003 tungkol sa sabwatan at 
hatian sa ransom ng AFP at ng bandi- 
dong Abu Sayyaf. Isiniwalat ito ni 
Burnham noong isang taon sa libro 
niyang In the Presence of My Enemies 
batay sa mga nasaksihan niya noong 
bihag siya ng Abu Sayyaf mula 2001 
hanggang 2002. Bumalik siya sa 
Pilipinas nitong Agosto upang tumesti- 
go laban sa ilang elemento ng Abu 
Sayyaf na nililitis sa korte. 

Inulan ng batikos ang DOJ nang 
mapabulaanan ng mga bidyo at rekord 
ng testimonya ni Burnham sa korte ang 
ibinalita ng DOJ na pagbawi umano ni 
Burnham sa kanyang mga isiniwalat. 

Dagdag na mga pahirap sa bayan 


sumahol ang krisis ng ekonomya at lipunan at 
lumala ang kahirapan at kaapihan ng bayan. Sa 
susunod na anim o higit pang taon, lalo pa itong pa- 
lulubhain ng mga planong inilatag ni Arroyo sa kan- 
yang SONA noong Hulyo 26 na pawang naaayon sa ka- 
gustuhan ng International Monetary Fund (IMF). 
Alinsunod sa dikta ng IMF, pipilitin ni Arroyo na 
burahin ang depisit, mabalanse ang badyet ng gubyer- 
no at mabayaran ang mga utang nito at ng bayan 
upang makapangutang pa rin sa mga pandaigdigang 


S: loob ng tatlong taong panunungkulan ni GMA, 

Karagdagang buwis 
sa langis, mamamayan 


Mga tampok sa 
isyung ito... 


ang papasan 


PAHINA 4 


Panibagong lakas 
ng armadong 
pakikibaka sa Negros 


bangko. 

Pinakasentro ng talumpati ni Arroyo ang sampung 
hakbang kaugnay ng pagbubuwis na kanyang ipatutu- 
pad para makalikom ng mahigit daan bilyong pisong 
kailangan para malutas umano ng Pilipinas ang napa- 
kalaki nitong depisit at pagkakautang. 

Subalit ibayong pabigat ang mga "solusyong" ini- 
hahain ng rehimen. Isa na rito ang dagdag na mga 
buwis na ipapataw sa limpak-limpak na salaping kini- 
kita ng mga kumpanya ng langis at kumpanya ng te- 
lekomunikasyon, gayundin ang dagdag na buwis sa 
benta ng lahat ng mga produkto at ser- 
bisyo. Kunwa'y manggagaling sa mga 
higanteng korporasyon ang ibang buwis, 
tulad ng buwis sa prankisa para sa pag- 
seserbisyo ng mga cellphone, dagdag na 
taripa sa pag-aangkat ng mga produk- 
tong petrolyo at buwis sa kabuuang kita 
ng mga kumpanya. Subalit ang totoo, sa 
kahuli-hulihan ay mga ordinaryong ma- 
mamayan din lamang ang papasan ng 
anumang karagdagang buwis sa anyo ng 
mas mataas na presyo ng mga produk- 
tong petrolyo, mas mataas na singil sa 
paggamit ng mga cellphone, at mas ma- 
taas na presyo ng iba't iba pang mga 
produkto at serbisyong kailangan ng ma- 
mamayan. 

Isa pang napakabigat na "solusyon" 
para maibsan umano ang depisit sa bad- 
yet ang pagpapaliit sa burukrasya at ka- 
akibat na pagtatanggal ng daan-daang 
libong karaniwang kawani ng gubyerno 
sa pamamagitan ng pagpapaaga ng kani- 


CPLA at AFP sa 
iligal na pagtotroso 
sa Apayao 


PAHINA 6 PAHINA 8 


Mga instruksyon sa paglilimbag 

1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


